
S K R A Ć E N I  Z A P I S N I K
od 28. prosinca 2018. godine

sa 16. sjednice Općinskog vijeća Općine Novo Virje održane u zgradi Općine Novo
Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/18-01/01, URBROJ: 2137/22-18-10, od 24. prosinca 2018. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Vjekoslav Mesarov, član Općinskog vijeća,
3.  Marina Bušić, članica Općinskog vijeća,
4.  Ivan Mesarov, član Općinskog vijeća,
5.  Željkica Kapitanić, članica Općinskog vijeća,
6.  Nenad Lukić, član Općinskog vijeća,
7.  Željko Šadek, član Općinskog vijeća,
8.  Franjo Marčinko, član Općinskog vijeća.


OSTALI PRISUTNI:

1. Branko Mesarov, općinski načelnik Općine Novo Virje,
2. Željka Bosorić Baruškin, referent za računovodstvene poslove.

ODSUTNI:

1. Dražen Đuroci, član Općinskog vijeća – opravdano,
2. Dario Ciganović, član Općinskog vijeća – opravdano,
3. Pero Čorba, član Općinskog vijeća – opravdano.



Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 8 glasova ZA usvojilo zapisnik sa prethodne sjednice.





PREDSJEDNICA: Za današnju sjednicu predlažem sljedeći:

DNEVNI RED

1. Donošenje Izmjena i dopuna Proračuna Općine Novo Virje za 2018. godinu i projekcije za 2019. i 2020. godinu,
2. Donošenje Programa o izmjeni Programa javnih potreba u predškolskom odgoju na području Općine Novo Virje u 2018. godini,
3. Donošenje Programa o izmjeni Programa utroška sredstava šumskog doprinosa na području Općine Novo Virje u 2018. godini,
4. Donošenje Plana o izmjeni Plana javnih potreba u socijalnoj skrbi na području Općine Novo Virje u 2018. godini,
5. Donošenje Programa o izmjeni Programa o namjenskom korištenju sredstava naknade  iz postupka ozakonjenja nezakonito izgrađenih zgrada na području Općine Novo Virje u 2018. godini,
6. Donošenje Programa o izmjeni Programa održavanja komunalne infrastrukture na području Općine Novo Virje u 2018. godini,
7. Donošenje Programa o izmjenama Programa gradnje objekata i uređaja komunalne infrastrukture na području Općine Novo Virje u 2018. godini,
8. Donošenje Programa o izmjeni Programa javnih potreba u sportu na području Općine Novo Virje u 2019. godini,
9. [bookmark: _Hlk534899568][bookmark: _Hlk489457934]Donošenje Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje,
10. [bookmark: _Hlk534895426]Donošenje Odluke o izmjenama Odluke o dodjeli obavljanja javne usluge prikupljanja miješanog i biorazgradivog komunalnog otpada na području Općine Novo Virje,
11. Donošenje Odluke o financiranju političkih stranaka i članova Općinskog vijeća izabranih s liste grupe birača zastupljenih u Općinskom vijeću Općine Novo Virje za 2019. godinu,
12. Donošenje Odluke o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2019. godinu,
13. Donošenje Odluke o usvajanju Procjene ugroženosti od požara i tehnološke eksplozije za Općinu Novo Virje i Plana zaštite od požara Općine Novo Virje,
14. Donošenje Odluke o stavljanju van snage Odluke o osnivanju i ustroju Postrojbi civilne zaštite Općine Novo Virje,
15. Donošenje Plana razvoja civilne zaštite na području Općine Novo Virje za 2019. godinu,
16. Donošenje Analize stanja sustava zaštite i spašavanja na području Općine Novo Virje u 2018. godini,
17. Obavijest o provođenju operativne akcije  ''Mir i dobro'' Policijske uprave KC-KŽ – Postaja Granične policije Koprivnica,
18. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za listopad i studeni 2018. godine,
19. Razmatranje zamolbi:
- Kovač Brankica iz Novog Virja
20. Razno.


Dnevni red je usvojen sa 8 glasova ZA.
Prelazimo na prvu točku dnevnog reda.

Točka 1.

PREDSJEDNICA: U materijalima ste primili prijedlog Izmjena i dopuna Proračuna Općine Novo Virje za 2018. godinu i projekcije za 2019. i 2020. godinu. Otvaram raspravu.

OPĆINSKI NAČELNIK: Radi se o usklađivanju sa stvarnim stanjem. Ukupni prihodi i primici iznose 4.103.427,11 kuna. Unutar prihoda došlo je do smanjenja za 2.208.951,34 kune. Prihodi od poreza su povećani za 182.200,00 kuna (fiskalno izravnavanje i porez na imovinu) dok su se pomoći iz inozemstva i od subjekata unutar općeg proračuna smanjile za 2.473.284,34 kune (projekt Zaželi, sanacija odlagališta otpada, projektna dokumentacija za ulice, asfaltiranje Trepčanske ulice nije izvršeno). Prihodi od imovine su smanjeni za 32.100,00 kuna dok su se prihodi od upravnih i administrativnih pristojbi i prostojbi po posebnim propisima povećali za 114.122,00 kune gdje je šumski doprinos u velikom porastu u odnosu na prethodne godine. To nam sve bude otišlo u plus koji ćemo morati rasporediti. Na rashodovnoj strani nismo niti jednu stvar potrošili iznad plana. Što se tiče rashoda imate u obrazloženju sve navedeno pa ako ima što nejasno možete pitati.
PREDSJEDNICA: Onda smo u plusu oko 300.000,00 kuna.
OPĆINSKI NAČELNIK: Da.
Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo


IZMJENE I DOPUNE
 Proračuna Općine Novo Virje za 2018. godinu i projekcije za 2019. i 2020. godinu

Točka 2.

OPĆINSKI NAČELNIK: Krajem prošle godine donijet je Program javnih potreba u predškolskom odgoju na području Općine Novo Virje u 2018. godini, te njegove izmjene u 2018. godini. Budući da se sukladno izmjenama i dopunama proračuna Općine Novo Virje sredstva za javne potrebe u području društvene brige o djeci predškolske dobi osiguravaju u svoti od 646.327,00 kuna potrebno je donijeti izmjene Programa javnih potreba u predškolskom odgoju na području Općine Novo Virje.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo


PROGRAM 
o izmjeni Programa javnih potreba u predškolskom odgoju na području
Općine Novo Virje u 2018. godini


Točka 3.

OPĆINSKI NAČELNIK: Krajem prošle godine donijet je Program utroška sredstava šumskog doprinosa na području Općine Novo Virje u 2018. godini. Budući da se sukladno izmjenama i dopunama proračuna Općine Novo Virje sredstva šumskog doprinosa ostvaruju u iznosu od 132.000,00 kuna potrebno je donijeti izmjene Programa utroška sredstava šumskog doprinosa na području Općine Novo Virje u 2018. godini.


Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa utroška sredstava šumskog doprinosa na području Općine
Novo Virje u 2018. godini

Točka 4.

OPĆINSKI NAČELNIK:  Krajem prošle godine donijet je Plan javnih potreba u socijalnoj skrbi na području Općine Novo Virje u 2018. godini. Budući da se sukladno izmjenama i dopunama proračuna Općine Novo Virje sredstva za javne potrebe u socijalnoj skrbi ostvaruju u iznosu od 192.652,00 kuna potrebno je donijeti izmjene Plana javnih potreba u socijalnoj skrbi na području Općine Novo Virje u 2018. godini.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

                                                                   
PLAN
o izmjeni Plana javnih potreba u socijalnoj skrbi na području Općine Novo Virje u 2018. godini

Točka 5.

OPĆINSKI NAČELNIK: Krajem prošle godine donijet je Program o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini. Budući da se sukladno izmjenama i dopunama proračuna Općine Novo Virje sredstva naknade od legalizacije ostvaruju u iznosu od 7.000,00 kuna potrebno je donijeti izmjene Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2018. godini

Točka 6.

OPĆINSKI NAČELNIK: Krajem prošle godine donijet je Program održavanja komunalne infrastrukture na području Općine Novo Virje u 2018. godini. Budući da se sukladno izmjenama i dopunama proračuna Općine Novo Virje sredstva za održavanje komunalne infrastrukture  financiraju  u  ukupnoj  svoti  od 299.299,42  kuna  potrebno  je  donijeti izmjene Programa održavanja komunalne infrastrukture na području Općine Novo Virje u 2018. godini.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa održavanja komunalne infrastrukture na području Općine Novo Virje u 2018. godini

Točka 7.

[bookmark: _Hlk534895956]OPĆINSKI NAČELNIK:  Krajem prošle godine donijet je Program gradnje objekata i uređaja komunalne infrastrukture na području Općine Novo Virje u 2018. godini, te njegove izmjene u 2018. godini. Budući da se sukladno izmjenama i dopunama proračuna Općine Novo Virje sredstva za gradnju objekata i uređaja komunalne infrastrukture financiraju  u  ukupnoj  svoti  od  681.829,93  kuna  potrebno  je  donijeti izmjene Programa gradnje objekata i uređaja komunalne infrastrukture na području Općine Novo Virje u 2018. godini.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa gradnje objekata i uređaja komunalne infrastrukture na području Općine Novo Virje u 2018. godini


Točka 8.

OPĆINSKI NAČELNIK:  Krajem prošle godine donijet je Program javnih potreba u sportu na području Općine Novo Virje u 2018. godini. Budući da se sukladno izmjenama i dopunama proračuna Općine Novo Virje sredstva za javne potrebe u sportu financiraju  u  ukupnoj  svoti  od 90.000,00  kuna  potrebno  je  donijeti izmjene Programa javnih potreba u sportu na području Općine Novo Virje u 2018. godini.

Općinski načelnik kratko obrazlaže izmjene Programa.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u sportu na području Općine Novo Virje u 2018. godini

Točka 9.

PREDSJEDNICA: U materijalima ste primili prijedlog Odluke o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje. Otvaram raspravu.

OPĆINSKI NAČELNIK: Bio sam na konstituirajućoj sjednici skupštine društva Drava Kom koja je upravo završila. Devet općina je uplatilo temeljni kapital u iznosu od 40.000,00 kuna, komunalno poduzeće je registrirano i upisano na trgovačkom sudu i od početka 2019. godine odvoziti će otpad. Taj otpad bude išao na zbrinjavanje u Piškornicu. 
Najvažnije od svega je cijena sakupljanja otpada, sukladno cjeniku, cijena javne usluge za volumen zaduženog spremnika od 80 litara za domaćinstvo koje ima jednog člana je 22,60 kuna sa PDV – om, na što se dodaje varijabilni dio od 3,39 kuna sa PDV-om za jedan odvoz. Mjesečno su dva odvoza tako da cijena u toj kategoriji iznosi 29,38 kuna s PDV-om.
Za 80 litarsku kantu za dva člana cijena fiksnog i varijebilnog dijela sa PDV-om je 37,29 kuna dok je kantu od 120 litara cijena 49,72 kuna sa PDV-om.
Za primjer u Prelogu je cijena 65,00 kuna, Podravske sesvete su 64,00 kuna.
Isto tako stigle su nam i kante za miješani komunalni otpad, sa čijom ćemo podijelom krenuti čim dobijemo izjave – ugovore od Drava Koma d.o.o. koje ćemo onda zajedno sa kantama podijeliti mještanima općine. Postoji i novi raspored odvoza, a otpad će se sakupljati dva puta mjesečno. Plastika i papir idu posebno i sakupljaju se prilikom zadnjeg odvoza u mjesecu.

PREDSJEDNICA: Da li se sad na ovu cijenu dodaje i za pojedinačne?

OPĆINSKI NAČELNIK: Ne, to je unutar cijene.

PREDSJEDNICA: I ova naknada od 3,39 kuna? 

OPĆINSKI NAČELNIK: Cijena se formira na temelju fiksnog i varijabilnog dijela (pražnjenje kante), a kante za plastiku papir idu uz to i unutar su cijene. Ako se predaje i biorazgradivi otpad onda je cijena nešto veća, a i općina će trebati nabaviti kante.
Posebno će se naplaćivati odvoz zelenih otoka, kontejnera sa groblja.
Zakon nas tjera da osiguramo ljudima odvojeno sakupljanje otpada. Isto taku planiramo nabaviti i mobilno reciklažno dvorište gdje će se odlagati baterije, otpadna ulja, gume i neke druge kategorije otpada.

ŽELJKO ŠADEK: Zanima me za mješani komunalni otpad da li će biti cijena po kipanju kante, odnosno kako će se to evidentirati?

OPĆINSKI NAČELNIK: Da. Sad u početku imamo kante koje nemaju bar kod niti čip, ali će vozač u kamionu imati čitač gdje će na svakoj adresi očitati da je kanta ispražnjena.
Prvi odvoz bude 12. siječnja 2019. za našu općinu. 

PREDSJEDNICA: Prije toga bi se kante podjelile? 

OPĆINSKI NAČELNIK: Prvo nam trebaju iz Drava Koma dati izjave u kojima će biti cijene, način odvoza i ostalo.

PREDSJEDNICA: Što ako netko neće potpisati izjavu?

OPĆINSKI NAČELNIK: Zakon tjera da svako domaćinstvo to mora.
Ne znam što će biti s onima koji ne žele potpisati ili imati kantu. Naša obveza općine je osigurati to. 

ŽELJKO ŠADEK: Gdje je sjedište društva Drava Kom i tko je direktor?

OPĆINSKI NAČELNIK: Sad je u Koprivnici a mislim da će biti u Virju, direktorica je Tamara Krznarić.

PREDSJEDNICA: Mi ovom odlukom određujem cijenu?

OPĆINSKI NAČELNIK: Da, sve će još u toj izjavi biti napisano.

PREDSJEDNICA: Kakve su kazne za nerazvrstavanje? 

OPĆINSKI NAČELNIK: Sukladno cjeniku za odlaganje u krivi spremnik kazna je 22,60 kuna, za nerazvrstavanje otpada 22,60 kuna, za uništenje spremnika od 80 litara 226 kuna, za uništenje spremnika od 120 litara 282,50 kuna, za nestavljanje na javnu površinu na vrijeme ili uopće ne stavljanje 22,60 kuna, za nekompostiranje, a izjavio je da kompostira 56,50 kuna.

ŽELJKO ŠADEK: Vjerojatno bude nekakvih nepravilnosti koje se sada niti ne znaju.

OPĆINSKI NAČELNIK: Sljedeće godine će svi morati odvajati otpad. To je već trebalo biti u primjeni od 1. studenoga 2018. godine Zato smo se mi i našli sa ostalih osam općina da se složimo da nas ne iskorištava Đurđevac niti Koprivnica. Neke općine su platile veći osnivački kapital, 189.000,00 kuna, dok smo mi uplatili 40.000,00 kuna.

PREDSJEDNICA: Cijene za samačka i socijalno ugrožena domaćinstva? Ne slažem se da to donosi načelnik, već da odluku o tome donosi Općinsko vijeće.

OPĆINSKI NAČELNIK:  Ako neki neće moći platiti platiti će općina, nisam zainteresiran da se ljudi previše oslobađaju, da ne bi to svi htjeli, odluku o oslobađanju od plaćanja neka donosi Općinsko vijeće.

PREDSJEDNICA: Raspravit ćemo ako do toga dođe, najbolje bi bilo da do oslobađanja niti ne dođe. Isto tako mislim da sadašnje cijene iz cjenika nebudu mogle dugo opstati, ali vidjet ćemo.
Nakon toga uslijedila je daljnja kratka rasprava između nekoliko članova Općinskoga vijeća vezana uz ovu točki dnevnog reda.

[bookmark: _Hlk534953195]Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje

Točka 10.

PREDSJEDNICA: U materijalima ste primili prijedlog Odluke o dodjeli obavljanja javne usluge prikupljanja miješanog i biorazgradivog komunalnog otpada na području Općine Novo Virje. Otvaram raspravu.

OPĆINSKI NAČELNIK: Ovim izmjenama Odluke obavljanje javne usluge prikupljanja miješanog i biorazgradivog otpada dodjeljuje se novoosnovanom komunalnom poduzeću Drava Kom d.o.o., Trg bana Josipa Jelačića 7, Koprivnica.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU

o izmjenama Odluke o dodjeli obavljanja javne usluge prikupljanja miješanog i biorazgradivog komunalnog otpada na području Općine Novo Virje






Točka 11.

PREDSJEDNICA: U materijalima ste primili prijedlog Odluke o financiranju političkih stranaka i članova Općinskog vijeća izabranih s liste grupe birača zastupljenih u Općinskom vijeću Općine Novo Virje iz Proračuna Općine Novo Virje za 2019. godinu.
Otvaram raspravu.

OPĆINSKI NAČELNIK: Trebamo   donijeti   Odluku   o financiranju političkih stranaka i članova Općinskog vijeća izabranih s liste grupe birača zastupljenih u Općinskom vijeću Općine Novo Virje iz Proračuna Općine Novo Virje za 2019. godinu.

Budući da  se  nitko  nije  javio  Općinsko vijeće  Općine Novo  Virje  je  bez  rasprave jednoglasno sa 8 glasova ZA donijelo

ODLUKU
o financiranju političkih stranaka i članova Općinskog vijeća izabranih s liste grupe birača zastupljenih u Općinskom vijeću Općine Novo Virje iz Proračuna Općine Novo Virje za 2019. godinu

Točka 12.

PREDSJEDNICA: U materijalima ste primili prijedlog Odluke o raspoređivanju  redovitih godišnjih sredstava za rad političkih stranaka i članova izabranih s liste grupe birača  u Općinskom vijeću Općine Novo Virje za razdoblje od 1. siječnja do 31. prosinca 2019. godine. Otvaram raspravu.

[bookmark: _Hlk534899811]OPĆINSKI NAČELNIK:   Trebamo   donijeti   Odluku   o   raspoređivanju  redovitih godišnjih sredstava za rad političkih stranaka i članova izabranih s liste grupe birača  u
Općinskom vijeću Općine Novo Virje za razdoblje od 1. siječnja do 31. prosinca 2019. godine.
Ukupan iznos za raspodjelu je 11.000,00 kuna, a sredstva se pojedinoj stranci raspoređuju
razmjerno broju njezinih članova, odnosno broju članova izabranih s liste grupe birača.

Budući da  se  nitko  nije  javio  Općinsko vijeće  Općine Novo  Virje  je  bez  rasprave jednoglasno sa 8 glasova ZA donijelo

ODLUKU
o raspoređivanju redovitih godišnjih sredstava za rad političkih stranaka i članova izabranih s liste grupe birača zastupljenih u Općinskom vijeću Općine Novo Virje za 2019. godinu







Točka 13.

PREDSJEDNICA: U materijalima ste primili prijedlog Odluke o usvajanju Procjene ugroženosti od požara i tehnološke eksplozije za Općinu Novo Virje i Plana zaštite od požara Općine Novo Virje. Otvaram raspravu.

OPĆINSKI NAČELNIK: Dokument je u izradi godinu dana. Na njega smo dobili suglasnost Policijske uprave Koprivničko – križevačke i Vatrogasne zajednice Općine Novo Virje, a napravljena je prema Zakonu o vatrogastvu i pripadajućim pravilnicima. 

VJEKOSLAV MESAROV: Kolika je cijena izrade tih dokumenata?

OPĆINSKI NAČELNIK: Cijena je 10.000,00 kuna. Dokumente je radila firma Pro plan j.d.o.o. iz Varaždina.

PREDSJEDNICA: Ima stvarno puno podataka u tim dokumentima.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o usvajanju Procjene ugroženosti od požara i tehnološke eksplozije za Općinu Novo Virje i Plana zaštite od požara Općine Novo Virje

Točka 14.

PREDSJEDNICA: U materijalima ste primili prijedlog Odluke o stavljanju van snage Odluke o osnivanju i ustroju postrojbi civilne zaštite Općine Novo Virje. Otvaram raspravu.

OPĆINSKI NAČELNIK: Ovom Odlukom stavlja se van snage Odluka o osnivanju i ustroju postrojbi civilne zaštite Općine Novo Virje koja je donesena 2010. godine. Postrojba je imala 23 pripadnika i djelovala je 2014. godine prilikom visokog vodostaja rijeke Drave. U novoj Procjeni rizika od katastrofa koja je usvojena ove godine takva postrojba se više ne spominje iz razloga što je utvrđena spremnost i dostatnost kapaciteta operativnih snaga sustava civilne zaštite koje u slučaju velike nesreće i katastrofe mogu u dovoljnoj mjeri reagirati na otklanjanju posljedica velikih nesreća i katastrofa bez postrojbe civilne zaštite Općine Novo Virje. Tu obvezu će najvećim dijelom preuzeti vatrogasci.

Budući da  se  nitko  nije  javio  Općinsko vijeće  Općine Novo  Virje  je  bez  rasprave jednoglasno sa 8 glasova ZA donijelo

ODLUKU
o stavljanju van snage Odluke o osnivanju i ustroju postrojbi civilne zaštite Općine Novo Virje

Točka 15.

PREDSJEDNICA: U materijalima ste primili prijedlog Plana sustava civilne zaštite na području Općine Novo Virje za 2019. godinu. Otvaram raspravu.

OPĆINSKI NAČELNIK: Sukladno Zakonu o sustavu civilne zaštite predstavničko tijelo na prijedlog izvršnog tijela jedinice lokalne i područne (regionalne) smaouprave u postupku donošenja Proračuna razmatra i usvaja Plan razvoja sustava civilne zaštite s financijskim učincima.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PLAN RAZVOJA 
sustava civilne zaštite na području Općine Novo Virje za 2019. godinu

Točka 16.

PREDSJEDNICA: U materijalima ste primili prijedlog Analize stanja sustava civilne zaštite na području Općine Novo Virjhe u 2018. godini. Otvaram raspravu.

OPĆINSKI NAČELNIK: Sukladno Zakonu o sustavu civilne zaštite Općina Novo Virje treba donijeti Analizu stanja sustava civilne zaštite na području Općine Novo Virje u 2018. godini. Analizu imate u materijalima.
 
Budući da se nitko nije javio Općinsko vijeće Općine Novo Virje je bez rasprave jednoglasno sa 8 glasova ZA donijelo

ANALIZU STANJA
sustava civilne zaštite na području Općine Novo Virje u 2018. godini

[bookmark: _Hlk534954322]Točka 17.

OPĆINSKI NAČELNIK: Na znanje ste primili Obavijest o provođenju operativne akcije ''Mir i dobro'' Policijske uprave KC-KŽ'' – Postaja Granične policije Koprivnica.
Akcija se provodi radi ostvarivanja dobrog stanja javnog reda i mira te opće sigurnosti u predblagdansko i blagdansko vrijeme, u vremenu od 15. prosinca 2018. do 8. siječnja 2019. godine.

Točka 18.

PREDSJEDNICA: U materijalima ste primili Izvješće o stanju kriminaliteta, javnog reda i mira i druge prekršajne problematike na području Policijske postaje Đurđevac za listopad i studeni 2018. godine.

PREDSJEDNICA: Otvaram raspravu.

OPĆINSKI NAČELNIK: Predlažem da se prihvati ova točka dnevnog reda.

Budući da se nitko nije javio Općinsko vijeće Općine Novo Virje je bez rasprave jednoglasno sa  glasova ZA donijelo

ZAKLJUČAK
o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za listopad i studeni 2018. godine

Točka 19.

OPĆINSKI NAČELNIK: Brankica Kovač iz Novog Virja 2. studenoga podnijela je zamolbu za sufinanciranje odlaska na svjetsko prvenstvo u šahu za katede od 8-12 godina, a na kojemu sudjeluje njezina kćer Petra Kovač. Petrine troškove sufinancira Hrvatski športski savez, a pratnja (Brankica Kovač) mora sama snositi troškove. Zamolba je već bila na vijeću, no međutim nije donesena odluka o visini sufinanciranja. Predlažem da se odobri iznos od 3.000,00 kuna za tu namjenu. Nakon kratke rasprave Općinsko vijeće složilo se da se Brankici Kovač odobre sredstva u iznosu od 3.000,00 kuna za gore navedenu namjenu.

Točka 20.

PREDSJEDICA: Ima li pitanja pod razno?
Budući da nema, želim Vam sve najbolje i sretnu novu 2019. godinu.

Budući da se više nitko nije javio za riječ, predsjednica Općinskog vijeća Općine Novo Virje, Katarina Kozarić- Šabarić završava sjednicu u 21,10 sati.

Dovršeno.

ZAPISNIČAR:
Miroslav Lukanec
PREDSJEDNICA

Katarina Kozarić-Šabarić


